90/258/ETY: Komission päätös, tehty 10 päivänä toukokuuta 1990, puhdasrotuisten jalostuslampaiden ja -vuohien, niiden siemennesteen, munasolujen ja alkioiden kotieläinjalostusta koskevista todistuksista



Virallinen lehti nro L 145 , 08/06/1990 s. 0039 - 0047

Suomenk. erityispainos Alue 3 Nide 32 s. 0224

Ruotsink. erityispainos Alue 3 Nide 32 s. 0224



KOMISSION PÄÄTÖS, tehty 10 päivänä toukokuuta 1990, puhdasrotuisten jalostuslampaiden ja -vuohien, niiden siemennesteen, munasolujen ja alkioiden kotieläinjalostusta koskevista todistuksista (90/258/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon jalostuslampaista ja -vuohista 30 päivänä toukokuuta 1989 annetun neuvoston direktiivin 89/361/ETY(1) ja erityisesti sen 6 artiklan, sekä katsoo, että direktiivin 89/361/ETY 6 artiklassa säädetään, että komission tehtävänä on 8 artiklassa säädettyjä menettelyjä noudattaen kotieläinjalostusta koskevasta todistuksesta, jonka jäsenvaltiot voivat vaatia pidettäessä kaupan puhdasrotuisia jalostuslampaita ja -vuohia, niiden siemennestettä, munasoluja ja alkioita, on tarpeen määrittää tiedot, jotka on oltava kotieläinjalostusta koskevassa todistuksessa; olisi määrättävä todistuksen mallista ja edellytyksistä, joiden mukaan tiedot voidaan merkitä puhdasrotuisten jalostuslampaiden ja -vuohien, niiden siemennesteen, munasolujen ja alkioiden mukana olevaan asiakirjaan, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Seuraavat tiedot on mainittava puhdasrotuisten jalostuslampaiden ja -vuohien kotieläinjalostusta koskevassa todistuksessa: - toimielin, joka on antanut todistuksen, - kantakirjan nimi, - kantakirjanumero, - todistuksen antopäivämäärä, - yksilöintijärjestelmä, - yksilöinti, - syntymäpäivä, - rotu, - sukupuoli, - jalostajan nimi ja osoite, - omistajan nimi ja osoite. - polveutuminen: >TAULUKON PAIKKA> 2 Todistuksessa on mainittava yksilötestien tulokset ja jalostusarvon arvioinnista saadut ajanmukaiset tulokset (maininta niiden alkuperästä) eläimestä, sen vanhemmista ja isovanhemmista, jos ne on tehty komission päätöksen 90/256/ETY(2) mukaisesti. 2 artikla Edellä 1 artiklassa määrätyt tiedot voidaan ilmoittaa: 1 liitteessä I olevan todistuksen mallin mukaisesti; 2 puhdasrotuisten jalostuslampaiden tai -vuohien mukana olevissa asiakirjoissa. Toimivaltaisen viranomaisen on tällöin todistettava, että näissä asiakirjoissa on 1 artiklassa tarkoitetut tiedot seuraavan kaavan mukaisesti: "Allekirjoittanut todistaa, että nämä asiakirjat sisältävät komission päätöksen 90/258/ETY 1 artiklassa tarkoitetut tiedot." 3 artikla Seuraavat tiedot on mainittava puhdasrotuisten jalostuslampaiden ja -vuohien siemennesteen kotieläinjalostusta koskevassa todistuksessa: - kaikki 1 artiklassa esitetyt tiedot luovuttajapässistä tai -pukista maitoa tuottavien rotujen osalta, eläimen veriryhmä tai tieteelliseltä luotettavuudeltaan tätä vastaavan testin tulokset, - tiedot, joiden avulla voidaan tunnistaa siemenneste, keräyspäivä sekä siemennesteen keräyslaitoksen ja vastaanottajan nimet ja osoitteet. 4 artikla Edellä 3 artiklassa määrätyt tiedot voidaan ilmoittaa: 1 liitteessä II olevan mallin mukaisessa todistuksessa; 2 puhdasrotuisten jalostuslampaiden tai -vuohien siemennesteen mukana olevissa asiakirjoissa. Toimivaltaisen viranomaisen on tällöin todistettava, että näissä asiakirjoissa on 3 artiklassa tarkoitetut tiedot seuraavan kaavan mukaisesti: "Allekirjoittanut todistaa, että nämä asiakirjat sisältävät komission päätöksen 90/258/ETY 3 artiklassa tarkoitetut tiedot." 5 artikla 1 Seuraavat tiedot on mainittava puhdasrotuisten jalostuslampaiden ja -vuohien munasolujen kotieläinjalostusta koskevassa todistuksessa: - kaikki 1 artiklassa esitetyt tiedot luovuttajauuhesta tai -kutusta, - tiedot, joiden avulla voidaan yksilöidä munasolu, sen keräyspäivä sekä munasolun keräyslaitoksen ja vastaanottajan nimet ja osoitteet. 2 Jos yhdessä oljessa on useampi kuin yksi munasolu, se on ilmoitettava selvästi ja kaikkien munasolujen on lisäksi oltava samoista vanhemmista. 6 artikla Edellä 5 artiklassa tarkoitetut tiedot voidaan ilmoittaa: 1 liitteessä III olevan mallin mukaisessa todistuksessa; 2 puhdasrotuisten jalostuslampaiden ja -vuohien munasolujen mukana olevissa asiakirjoissa. Toimivaltaisen viranomaisen on tällöin todistettava, että näissä asiakirjoissa on 5 artiklassa tarkoitetut tiedot seuraavan kaavan mukaisesti: "Allekirjoittanut todistaa, että nämä asiakirjat sisältävät komission päätöksen 90/258/ETY 5 artiklassa tarkoitetut tiedot." 7 artikla 1 Seuraavat tiedot on mainittava puhdasrotuisten jalostuslampaiden ja -vuohien alkioiden kotieläinjalostusta koskevassa todistuksessa: - kaikki 1 artiklassa esitetyt tiedot luovuttajauuhesta tai -kutusta ja kaikki 3 artiklan ensimmäisessä luetelmakohdassa esitetyt tiedot hedelmöittäjäpässistä tai -pukista. - tiedot, joiden avulla voidaan tunnistaa alkiot, siemennys- tai hedelmöityspäivä, keräyspäivä sekä alkioiden keräyslaitoksen ja vastaanottajan nimet ja osoitteet. 2 Jos yhdessä oljessa on useampi kuin yksi alkio, se on ilmoitettava selvästi ja kaikkien alkioiden on lisäksi oltava samoista vanhemmista. 8 artikla Edellä 7 artiklassa tarkoitetut tiedot voidaan ilmoittaa: 1 liitteessä IV olevan mallin mukaisessa todistuksessa; 2 puhdasrotuisten jalostuslampaiden tai -vuohien alkioiden mukana olevissa asiakirjoissa. Toimivaltaisen viranomaisen on tällöin todistettava, että näissä asiakirjoissa on 7 artiklassa tarkoitetut tiedot seuraavan kaavan mukaisesti: "Allekirjoittanut todistaa, että nämä asiakirjat sisältävät komission päätöksen 90/258/ETY 7 artiklassa tarkoitetut tiedot." 9 artikla Tämä päätös on osoitettu kaikille jäsenvaltioille. Tehty Brysselissä 10 päivänä toukokuuta 1990. Komission puolesta Ray MAC SHARRY Komission jäsen (1) EYVL N:o L 153, 6.6.1989, s. 30 (2) EYVL N:o L 145, 8.6.1990, s. 35 LIITE I KOTIELÄINJALOSTUSTA KOSKEVAN TODISTUKSEN MALLI >VIITTAUS KAAVIOON> >KAAVION ALKU> >KAAVION LOOPU> LIITE II KOTIELÄINJALOSTUSTA KOSKEVAN TODISTUKSEN MALLI >VIITTAUS KAAVIOON> >VIITTAUS KAAVIOON> LIITE III KOTIELÄINJALOSTUSTA KOSKEVAN TODISTUKSEN MALLI >VIITTAUS KAAVIOON> >VIITTAUS KAAVIOON> LIITE IV KOTIELÄINJALOSTUSTA KOSKEVAN TODISTUKSEN MALLI >VIITTAUS KAAVIOON> >VIITTAUS KAAVIOON>